Isaac Oliver

Isaac Oliver, naixito de Roan (Normandía, hue Alta Normandía) arredol de 1565 y muerto en Londres (Anglaterra) o 2 d'octubre de 1617, estió un pintor y miniaturista anglés d'orichen francés.

 Naixencia y exilio 
Naixito en Roan arredol de 1565 fillo de Pierre y Épiphanie Oliver, de relichión protestant, a suya familia fuyió en 1568 ta Anglaterra ta escapar d'as Guerras de Relichión de Francia.

 Anyadas de formación 
En Anglaterra estudió l'arte d'a miniatura con Nicholas Hilliard, y dimpués creyó o suyo propio estilo artistico, muy naturalista con influencias d'Italia y Países Baixos.

 Matrimonios y fillos 
D'un primer matrimonio con Elizabeth, bi habió a Peter Oliver, que estió tamién pintor, encara que en as colonias britanicas en America (os actuals Estaus Unius). Dimpués d'a muerte en 1599 d'Elizabeth, casó con Sara Gheeraerts, filla de Marcus Gheeraerts o Viello y de Susannah de Critz (Susannah yera filla de Troilus de Critz, un orfebre d'Anvers familia de Jean de Critz, o pintor de cambra d'a reina Isabel I d'Anglaterra; amás Susannah yera a chermana u a prima mayor de Madeleine de Critz, que casó con Marcus Gheeraerts o Choven).

 Pintor de cambra 
Dimpués d'a muerte d'a reina Isabel I, Oliver se convertió en o pintor de cambra de Chaime I d'Anglaterra.

 Obra 
A suya obra ye conservata en o castiello de Windsor u en o Museu Britanico.

 Vinclos externos 

  Isaac Oliver en Artcyclopedia.

Categoría:Naixius de Roan
Categoría:Pintors d'Anglaterra
Categoría:1565 (naixencias)
Categoría:1617 (muertes)